cyanic-selkie/wikianc huggingface dataset:
Norge i Eurovision Song Contest
Historikk
Norge debuterte i Eurovision Song Contest i 1960, nesten et halvt år før den offisielle åpningen av fjernsynet i Norge. Landet fikk en god start da Nora Brockstedt sang Norge inn til fjerdeplass med «Voi Voi». De to neste årene holdt Norge seg på topp ti, men i 1963 kom den første sisteplassen, da Anita Thallaug fikk 0 poeng med «Solhverv».
Arne Falck
Arne Falck (født 30. april 1939, død 27. mars 1982) var en norsk forfatter. Han var gift to ganger. Først med Lucie Paus Falck. De fikk fire barn: Wilhelm Falck, Henriette Falck, Kristin Falck og Erlend Falck. Senere ble han gift med forfatter Brett Borgen, datter av Johan Borgen.
Norge i Eurovision Song Contest
Nøkternhet og fagjuryer
I 1960- og 1970-årene holdt NRK fast på sin ikke-kommersielle innstilling til konkurransen. Fokuset skulle ligge på melodi og tekst, ikke show og koreografi, noe som preget de norske finalene og sangene i mange år. I 1979 gikk NRK så langt at de strippet hele studio for kulisser og ba artister og musikere stille i hverdagsklær. Poenget var å rette oppmerksomheten mot sangen, ikke all innpakningen rundt. Denne gjennomgående holdningen, kombinert med skepsis i det norske musikkmiljøet, var trolig medvirkende til at Norge endte opp med bidrag som ikke slo an hos de europeiske juryene. Heller ikke hos tv-seerne ble de norske bidragene noen slagere, for eksempel dukket bare tre av de norske vinnerlåtene opp på VG-lista i perioden 1961–1976.
Arne Falck
Privatliv
På samme tid rettet han – sammen med sin kone og forfatteren André Bjerke – kritikk mot kameraderiet i norsk kulturliv, også det politisk motivert.
I en kronikk i VG 1. september 1975 beskrev Borgen og Falck – omtalt som «kulturlivets Bonnie & Clyde» – hvordan oppdragene formidlet av Norsk Forfatter­sentrum overveiende gikk til personer som hadde de politisk korrekte oppfatningene.
Norge i Eurovision Song Contest
Skiftet i 1980-årene
Utover i 1980-årene endret NRK innstilling til konkurransen, og de norske Eurovision-bidragene ble «lettere» og med mer koreografi. Ekspertjuryene ble også byttet ut med regionale folkejuryer fra 1982, og finalene ble sendt direkte – og ikke i opptak som tidligere. Holdningsskiftet ga resultater. I 1982 ble Norge nummer tolv, i 1983 nummer ni, og i 1985 skjedde det som nærmest hadde fått status som en umulighet: Norge vant Eurovision Song Contest med Bobbysocks og «La det swinge». Flere gode resultater fulgte etter seieren, med en niendeplass i 1987 og en femteplass året etter. I årene 1989–1992 gikk Norge inn i en svak periode igjen, blant annet med en ny sisteplass i 1990.
Leiv Aalen
Leiv Aalen (født 21. september 1906 på Rennesøy i Rogaland, død 24. januar 1983) var en norsk teolog. Aalen var særlig kjent for sin ledende stilling ved Det teologiske menighetsfakultet.
Norge i Eurovision Song Contest
Skiftet i 1980-årene
I 1993 innledet Norge sin beste periode i konkurransen. Silje Vige ble nummer fem i 1993, før Elisabeth Andreassen og Jan Werner Danielsen fulgte opp med en sjetteplass året etter. I 1995 vant Norge sin andre seier med Secret Gardens «Nocturne», mens Elisabeth Andreassen sikret Norge en andreplass på hjemmebane i 1996. Rekken av gode plasseringer fikk imidlertid en brå slutt i 1997, da Tor Endresens «San Francisco» endte sist i Dublin uten poeng. Etter årtusenskiftet har Norge hatt varierende resultater. Tre ganger har landet endt opp på sisteplass, og i 2002 måtte Norge for første gang ufrivillig stå utenfor konkurransen. I tillegg kvalifiserte ikke Norge seg til finalene i 2007, 2011 og 2016. Men i samme periode har også Norge vunnet konkurransen én gang, da Alexander Rybak vant en suveren seier med «Fairytale» i 2009. Seieren er fremdeles en av de mest overlegne gjennom historien. Norge har i tillegg fått to fjerdeplasser og én femteplass etter 2000.
Leiv Aalen
Han var inspirert av den tyske teologen Hermann Sasse og fant som ham en forankring i en kirkelig og streng bekjennelsestro lutherdom med vekt på dåpssakramentet som grunnleggende for kristenstanden. Fra 1945 var Aalen dosent i systematisk teologi ved Menighetsfakultetet. I 1953 forsvarte han sin doktorgrad Den unge Zinzendorfs teologi hvor han tok et oppgjør med det han kalte den subjektive erfaringsteologi, som til en viss grad kan sies å være representert ved hans forgjenger Ole Hallesby.
Norge i Eurovision Song Contest
Fravær
I 2002 var ikke Norge kvalifisert til konkurransen, på grunn av sisteplassen året før. Dette var første gang Norge ufrivillig måtte stå over Eurovision Song Contest. Etter innføringen av semifinaler i 2004 har Norge blitt slått ut i semifinalene på tre av femten forsøk: 2007, 2011 og 2016. Norge var direktekvalifisert til finalene i 2004, 2006 og 2010.
Leiv Aalen
Fra 1957 ble Aalen professor i systematisk teologi ved Menighetsfakultetet. I den posisjonen hadde han stor betydning for den generasjonens prester i Den norske kirke.
Hayward
Hayward er en by i Alameda County i California, USA. Det er den sjette største byen i San Francisco Bay Area, med 144 186 innbyggere (2010). Byen ligger ved Oakland, og regnes ofte som en forstad til denne.
Johan Cornelius Krieger (sjøoffiser)
Johan Cornelius Krieger (født 7. juli 1756 i København, død 9. juli 1824 samme sted) var en dansk sjøoffiser, bror til Johannes Krieger og far til Christian og Johan Wilhelm Cornelius Krieger.
Utdannelse
Han var sønn av viseadmiral Johan Cornelius Krieger og valgte tidlig sjøen. Allerede syv år gammel gjorde han sitt første tokt som frivillg. Han ble kadett i 1767, ble samme år med fregatten «Havfruen» til Middelhavet. Han deltok i admiral Frederik Christian Kaas' uheldige tokt til Algier 1770 om bord i linjeskipet «Sophie Magdalene» kommandert av hans far.
I fransk tjeneste
Det påfølgende år ble han utnevnt til sekondløytnant, men forble i Middelhavet inntil 1772. Etter noen tokt i eskadrer og et til Island avanserte Krieger i 1776 til premierløytnant og to år senere ble han sendt sammen med syv andre offiserer til Frankrike for å gjøre tjeneste i flåten og forble der inntil 1781. I de mange blodige og høyst lærerike sjøslag, som ble utkjempet i disse årene i de vestindiske farvann mellom admiralene d'Estaing, grev de Guichen og de Grasse på fransk side mot Graves, Hood og Rodney på engelsk side, tok Krieger aktivt del. Han utmerket seg ved flere anledninger, ble såret, dekorert med Ordre pour le mérite militaire, fikk tilbud om en årlig pensjon av den franske regjering (som han dog avslo) og ble tilslutt sendt hjem med en meget rosende attest fra sin sjef, markis Joseph Bernard de Chabert. Kort forut for sin hjemreise ble han forfremmet til kapteinløytnant. I 1781-1783 førte Krieger skip for det det vestindiske handelsselskap. På slutten av denne perioden ble han utnevnt til generaladjudant hos kongen.
Cryptothelidae
Cryptothelidae er en gruppe (familie) av edderkopper som tilhører undergruppen Entelegynae i gruppen Araneomorphae. Gruppen består av bare én slekt som nå har blitt ført til familien Zodariidae.
Leiv Aalen
Han var bror av Sverre Aalen (1909–80).
Cryptothelidae
Utseende
Disse edderkoppene har de åtte øynene samlet på én knøl, ordnet 2:2:4. Avstanden fra de fremste øynene til forkroppens fremre kant er ganske stor.
Johan Cornelius Krieger (sjøoffiser)
Under Englandskrigene
Under Englands overfall på København 1807 skyndte man seg til å gi Krieger kommando over det mobile sjøforsvar; ved hans utrettelige aktivitet og mot lykkedes det også å forpurre den engelske flåtes angrep fra sjøsiden. Han kunne naturligvis ikke  hindre fiendens bombardement av hovedstaden fra landbatteriene. 1808 fikk han overkommandoen over kanonbåtforsvaret i Øresund og langs Sjællands østkyst. Samme år ble han forfremmet til kommandør. Hans underlagte styrke, som i sommerens løp var vokst til 33 kanonfartøyer benyttet han med fremragende dyktighet; i juni erobret han en engelsk orlogsbrigg samt noen svenske koffardiskip, i oktober samme år fordrev han med sine båter det blokkerende engelske linjeskipet «Africa» som på et hengende hår nesten var biltt erobret. I 1810 ble hans kommandoområde utvidet til farvannet mellom Nakkehoved og Møn, og 1812 fikk han dessuten kommando over kanonbåtene i Storebælt.
Cryptothelidae
Levevis
De lever mellom løvstrø på skogbunnen i tropisk skog. Edderkoppene er ofte mer eller mindre dekket av søle.
Johan Cornelius Krieger (sjøoffiser)
Efter krigen
I mai 1814 overtok Krieger det ansvarsfulle embetet som Holmens overmateriellforvalter (sjef), etter at admiral Kjerulff var gått av. Det viste seg snart at hans administrative evner var like så utmerket som hans kriger- og sjømannsevner. Med utrettelig iver arbeidet han etter hvert den nye flåten frem, avskaffet mange misbruk, forbedret de meniges forhold og ble av disse særdeles avholdt. Med sin faste karakter, sin takt og tjenstiver lykkedes det ham virkelig å fremkalle en ny og bedre ånd på orlogsverftene, slik at både over- og underordnede ga seg i kast med oppgaven å gjenreise den falne marinen. I 1821 mistet han sin sønn, Hilmar Krieger, i Vestindia; dette ga hans helbred en knekk som aldri rettet seg opp. Han døde 9. juli 1824.
Norge i Eurovision Song Contest
Popularitet
Utover i 1960-årene vokste det frem en økende misnøye mot konkurransen i Norge, og hvert eneste år dukket spørsmålet opp om Norge burde trekke seg. I 1967 trakk Danmark seg fra konkurransen i elleve år, fordi Danmarks Radios nye underholdningssjef, Niels Jørgen Kaiser, mente konkurransen ikke holdt høy nok «kulturell verdi». Tross dette valgte NRK å fortsette i konkurransen sammen med finske Yle og svenske SVT. Unntaket var 1970, da Norden trakk seg i protest mot den firedelte seieren året før.
Johan Cornelius Krieger (sjøoffiser)
Efter krigen
Krieger var i 1808 blitt kammerherre, i 1809 kommandør av Dannebrogordenen, i 1812 Dannebrogsmand og fikk Storkorset i 1815.
Norge i Eurovision Song Contest
Popularitet
Tross kritikk og dårlige resultater har Eurovision Song Contest likevel alltid vært et populært tv-program i Norge, med bred medieomtale og høye seertall. Flere ganger har den internasjonale finalen vært det mest sette programmet på norsk tv i løpet av året. Seerandelen for konkurransen har enkelte år også ligget så høyt som 90 prosent.
I 1992 kom moderne tv-metermålinger, og siden da har seertallene stort sett ligget rundt 1,5 millioner seere. Rekorden ble satt i 1996 med 2,03 millioner seere, da Norge arrangerte finalen. Like bak kommer Rybak-året 2009 med 2,01 millioner seere, og avstemningen ble fulgt av hele 2,3 millioner på det meste. Finalen fra Bærum i 2010 ble sett av 1,99 millioner nordmenn. Finalen i 2021 ble sett av nærmere 1,5 millioner seere og hadde en markedsandel på 86 prosent.
Den minst sette finalen var i 2007, da bare 573 000 nordmenn fulgte sendingen fra Helsingfors i Finland. Finalen gikk imidlertid av stabelen uten Norge, siden Guri Schanke ble slått ut i semifinalen. Det er imidlertid gjort flere endringer i målemetoden siden 1992, senest i 2018. Det er derfor ikke mulig å sammenligne alle tallene direkte. Blant annet er tallene fra og med 2018 jevnt over lavere enn årene før på grunn av den nye målemetoden.
Sisteplass-landet
Norge har hatt svært varierende suksess i Eurovision Song Contest. Siden 1960 har Norge vunnet tre ganger og kommet på topp fem ytterligere ni ganger. Men Norge er nok langt mer kjent for sine elleve sisteplasser – flere enn noe annet land. Tar en med semifinaler også, tangerer Finland denne rekorden med ni sisteplasser i en finale og to i en semifinale. Norge har også endt opp uten poeng fire ganger: 1963, 1978, 1981 og 1997. Bare Østerrike har like mange nullpoengere.
Den første sisteplassen kom allerede på Norges fjerde forsøk, i 1963. Men det er perioden 1969–1981 som er den definitivt svakeste i norsk Eurovision-historie. I denne perioden deltok Norge tolv ganger – og fem av dem endte med sisteplass (1969, 1974, 1976, 1978 og 1981). I tillegg kom Norge nest sist to ganger (1971 og 1975). Bare én gang i denne perioden kom landet på øvre halvdel av resultatlisten: I 1973, da Bendik Singers kom på syvendeplass med «It's Just a Game».
I 1978 ble Jahn Teigen den første til å få null poeng etter at poengsystemet ble endret i 1975. Jumboplasseringen skapte enorm oppmerksomhet i Norge, men også i flere andre land. Sisteplassen ble imidlertid en stor suksess for Jahn Teigen, og taperlåten «Mil etter mil» er fremdeles en av de mest solgte Melodi Grand Prix-vinnerne gjennom tidene i Norge. Bare tre år senere fikk Norge null poeng igjen, denne gang med Finn Kalvik og «Aldri i livet». De mange sisteplassene fikk britene til å spekulere på om Norge faktisk gikk inn for å få null poeng i konkurransen.
I 1990 kom Norge sist for syvende gang, og heller ikke de siste årene har Norge sluppet unna jumboplasseringene. Også i 1997, 2001, 2004 og 2012 kom Norge sist.
Deltakere
Under er en liste over Norges deltakere, plasseringer og poeng i konkurransen siden debuten i 1960. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}} <references group="lower-alpha" />
Låtskrivere og listeplasseringer
Under er en oversikt over de norske bidragenes låtskrivere. Kolonnen ESC viser bidragets plassering i Eurovision Song Contest, mens kolonnen NO viser låtens høyeste plassering på Topplista, Norges offisielle singelliste. Tankestrek i NO-kolonnen betyr at låten ikke kom inn på Topplista. De første tiårene var singellisten en topp 10-liste, men den ble utvidet til topp 20 i 1995, og videre til topp 40 høsten 2014.
Dirigenter
Frem til og med 1998 ble bidragene fremført med orkester, og hvert land hadde sin egen dirigent som dirigerte orkesteret. Utover i 1990-årene tok ferdiginnspilt musikk i større grad over, og i 1999 ble orkesteret avskaffet. De nåværende reglene krever at all musikk og instrumenter på scenen skal være forhåndsinnspilt. Under er en oversikt over dirigentene for Norge i årene 1960–1998.
Delegasjonsledere
Siden 1967 har hver nasjon vært pliktig til å stille med en nasjonal representant og leder, kalt delegasjonsleder. Denne personen er bindeleddet mellom den nasjonale delegasjonen og arrangørene. Under er en oversikt over norske delegasjonsledere siden 1998.
Musikksjefer for Melodi Grand Prix
Under er en oversikt over øverste musikkansvarlig for Melodi Grand Prix, ofte omtalt som «MGP-general».
Prosjektledere for Melodi Grand Prix
Øverste sjef for den norske konkurransen.
Cryptothelidae
Utbredelse
Gruppen er utbredt fra Seychellene og India i vest til Samoa i øst.
Norge i Eurovision Song Contest
Poeng fra Norge
Tabellene under omfatter norske poeng gitt og mottatt i finaler. Poeng i semifinaler er ikke inkludert i tallene. Poengene er delt i fire tabeller for å vise utviklingen i stemmemønsteret. Den første tabellen omfatter alle poeng siden Norges debut i 1960 og frem til i dag. Tabell nummer to omfatter alle år siden 1975, da poengsystemet med 1–8, 10 og 12 poeng ble innført. Tabell nummer tre omfatter alle år siden 1998, da telefonavstemning ble innført for fullt. Siste tabell omfatter alle år fra 2016, da dagens ordning ble innført: hvert land gitt to sett med 1–8, 10 og 12 poeng, ett sett fra fagjuryen og ett sett fra seerstemmer. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Cryptothelidae
Systematisk inndeling
Familiens plassering innen Entelegynae er usikker. Gruppen består bare av slekten Cryptothele, som nylig er satt inn i familien Zodariidae.
Norge i Eurovision Song Contest
Noter
<references group="lower-alpha" />
Apollonius av Tyr
Apollonius av Tyr var en stoisk filosof som levde en gang rundt år 60 f.Kr. Han kom fra byen Tyr, en antikk fønikisk by i dagens Libanon på kysten av Middelhavet.
Apollonius ble nevnt av Diogenes Laertios, en forfatter av filosofbiografier, som forfatter av et verk om filosofen Zenon fra Kition på Kypros. Zenon var stoismens grunnlegger. Den greske historikeren Strabo nevner et verk av Apollonius som han kaller «en tabellisk fortegnelse av Zenons filosofiske skole og deres bøker», og som synes å ha vært et kort sammendrag av filosofene og deres skrifter fra Zenons tid. Om denne Apollonius er den samme som den som skrev et verk om kvinnelige filosofer, eller som forfatteren av et kronologisk verk, gresk Χρονικά, som Stefanos av Bysants siterer fra den fjerde boken, er derimot usikkert.
Stichoglossa
Stichoglossa er en artsrik slekt av biller som hører til den store underfamilien Aleocharinae i familien kortvinger (Staphylinidae). Det er beskrevet 46 arter, 3 av dem er funnet i Norge.
Utseende
Små til middelsstore (3-6 millimeter), oftest rødbrunlige kortvinger. Stichoglossa-artene er forholdsvis slanke, beina forholdsvis lange. Antennene er lange og kraftige. Alle tre beinpar har fem fotledd.
Utbredelse
Slekten har en palearktisk utbredelse.
Submarino
Submarino er en dansk film fra 2010, regissert av Thomas Vinterberg og produsert av Morten Kaufmann for Nimbus Film. Manus er av Vinterberg i samarbeid med Tobias Lindholm. Submarino er en filmatisering av romanen med samme navn skrevet av Jonas T. Bengtsson.
Filmen er et sosialrealistisk drama om to brødre, som møtes i morens begravelse, og som minnes en forferdelig begivenhet fra barndommen, som har preget dem begge.
Priser
Under utdeling av Bodilprisen i 2011 mottok Patricia Schumann Bodilprisen for beste kvinnelige birolle.
Robertprisen for årets mannlige birolle gikk til Peter Plaugborg, Torben Stig Nielsen fikk Robertprisen for årets scenograf, Robertprisen for årets musikk gikk til Thomas Blachman og Kristian Eidnes Andersen, Robertprisen for årets sang til Agnes Obel for sangen «Riverside» og Margrethe Rasmussen mottok Robertprisen for årets kostymedesigner.
Den 77. Oscar-utdelingen
'''Den 77. Oscar-utdelingen''' fant sted søndag 27. februar 2005, for å hedre de beste prestasjonene innen film fra 2004. Seremonien ble holdt i Kodak Theatre i Hollywood, California. Programleder var komikeren Chris Rock.
Teknisk
Sidney Lumet fikk årets æres-Oscar.
Flest nominerte
Listen nedenfor viser oversikten fordelt på antall nominasjoner for hver film. Bare de filmene med tre eller flere nominasjoner er tatt med.
EM på skøyter 2008
EM på skøyter 2008, det 33. for kvinner og det 102. for menn, ble avholdt 12. og 13. januar 2008 i overbygde Kolomna kunstisbane i Kolomna, Russland.
Tittelforsvarere fra EM på skøyter 2007 i Collalbo i Italia er tsjekkiske Martina Sáblíková og nederlandske Sven Kramer. Sven Kramer vant EM for menn, ett drøyt poeng foran Håvard Bøkko, og med italienske Enrico Fabris på bronse. Ireen Wüst vant EM for kvinner, Paulien van Deutekom fikk sølv mens Martina Sáblíková vant bronse.
Kvinesdal
Kvinesdal er en kommune i Agder fylke med nær 6 000 innbyggere. 46 % av dem bor i tettbygde strøk. Kommunens administrasjonssentrum heter Liknes. Her møtes de to elvene Kvina og Litleåna som renner ut i Fedafjorden.
De fleste innbyggerne bor på Kvinlog, Liknes, Hamrebakkene, Øye, Feda, Austerdalen og Vesterdalen.
Kommunen har navn etter elva Kvina, som til forskjell fra kommunenavnet uttales med trykk på i-en. Navnet kommer av norrønt «hvín», som betyr elvebrus. Kvinesdal kommune har i perioden 2010-2011 satt i gang en rekke tiltak for at innbyggerne skal ha et best mulig nærmiljø. Etter Terra-skandalen i 2007, har kommunen dog tatt seg rikt opp. I 2010 hadde Kvinesdal kommune et overskudd på 33 millioner norske kroner. Kvinesdal har satt i gang et omdømmeprosjekt som innebærer at Kvinesdal skal ha en sentral plass på kartet i Norge, og resten av Skandinavia. Kommunen ble tildelt Agderrådets Likestillingspris i 2011 og fikk anerkjennelsen som Vest-Agders beste servicekommune av Forbrukerrådet i perioden 2005-2011.
Natur og geografi
Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. I kommunen er det 1 050 millioner år gammel granittisk øyegneis som dominerer de øverste strukturene. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Kommunen er en del av det svekonorvegiske grunnfjellsskjold. For ca 600 millioner år siden sank grunnfjellet i havet og ble gjennom millioner av år dekket av noen tusen meter tykke sedimenter hvor det nederst ble dannet fyllitt. Under den kaledonske fjellkjedefolding 200 millioner år senere ble dette sedimentære dekket hevet opp, og noen steder førte fjellfoldingen til at eldre gneis ble lagt som en kapp over de nå hevede sedimentmassene. I kvartær-tiden ble sediment- og fyllitt-dekket slitt bort, og man finner i dag bare de nederste (eldste) lagene av dette fyllitt-dekket på enkelte topper helt nord i kommunen.
Siste istid avsatte både bunnmorener og eskere i Setesdalsheiene. Mange steder er fjellet svært blankskurt, med noe flyttblokker og beskjedent jord-dekke med en sparsom vegetasjon. Den sure grunnfjellsbunnen gir mest grobunn for hardføre arter av gress og lyng i nord, og mye furu opp til tregrensen på drøye 900 moh. Høyeste punkt er Venehei 993 moh. nordøst i kommunen.
Dyrelivet omfatter blant annet elg, rådyr, rødrev, hare, lemen, fjellrype, villrein og gaupe. Sur nedbør har også redusert mange ørret-stammer i området. De kalkrike fyllitt-områdene i nord og vest har noe ørret, mens bekkerøye er satt ut i de surere vannene som dominerer kommunen.
Nord for Liknes deler kommunen seg opp i to dalfører: Austerdalen med Litleåna eller Lille-Kvina og Vesterdalen med Storåna eller Store-Kvina. Bebyggelsen og hovedvegnettet innover i landet ligger langs elvene. Sørlandsbanen går på tvers av dalene mellom Gylandstunnelen i vest og Kvinesheitunnelen i aust. Fra gammelt av var der to stasjoner: Storekvina og Sandvatn.
Kommunens historie
Fra 1837 til 1840 utgjorde områdene Liknes og Feda Kvinesdal formannskapsdistrikt. I 1841 ble også Fjotland en del av dette. I 1858 ble Fjotland igjen egen kommune – og var det helt frem til 1963.
Fra 1858 til 1899 utgjorde Liknes og Feda Kvinesdal kommune. Fra 1900 skilte de to kommunene lag. Fra 1900 til 1916 var navnet Liknes i bruk, men i 1917 skiftet Liknes kommune navn til Kvinesdal.
Reason
Reason er et populært musikkproduksjonsprogram utviklet av svenske Propellerhead Software. Programmet emulererer en studiorack med hardwaresynther, samplere, sekvensere og mixere. Reason kan enten brukes helt alene eller i kombinasjon med andre programmer, som f.eks. under en live-konsert.
Kvinesdal
Kommunens historie
De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.
Reason
Programmet er nå i versjon 4.0, som ble annonsert 19. juni 2007 ble sluppet 26. september 2007.
Kvinesdal
Gruvesamfunnet Knaben
Nord i Kvinesdal ligger det nedlagte gruvesamfunnet Knaben. Molybden-gruvene var i drift fra 1885 til 1973. Molybden brukes blant annet i stållegeringer til våpenproduksjon. Under andre verdenskrig var derfor 1 000 tyske soldater satt til bevoktning av anlegget. De allierte gjennomførte bombetokt mot Knaben, men lyktes ikke i sine forsøk på å stoppe gruvedriften.
Reason
Generelt
Reason 1.0 ble sluppet november 2000. Programmets design etterligner et studiorack som brukeren kan sette virtuelle instrumenter inn i, som instrumenter, effekter og miksere. Disse virtuelle instrumentene kan kontrolleres med Reasons innebygde MIDI-sekvenser eller fra et annet sekvenserprogram som Pro Tools, Logic Pro, Cubase og GarageBand via. Reasons Rewire-funksjon.
Kvinesdal
Gruvesamfunnet Knaben
I 2006 var det planer om å starte opp driften igjen på grunn av økende priser på molybden på verdensmarkedet.
Reason
Generelt
I versjon 3.0 er følgende enheter med i Reason:
Kvinesdal
Sarons Dal
Sarons Dal ved Litlåna i Kvinesdal er hovedsenteret for stiftelsen Troens Bevis Verdens Evangelisering (TBVE), som er en misjonsorganisasjon bygd opp av evangelisten Aril Edvardsen. I Sarons Dal er det bibelskole, badeland, campinghytter og en møtehall med plass til over 4 000 mennesker. Fra senteret styres 1 000 misjonærer i mange land og 24 timer i døgnet sendes kristne programmer til seere over hele verden.
Reason
Generelt
Lydene fra disse enhetene kan spilles gjennom en mikserenhet og man kan bruke enkle "merge"- og "split"-funksjoner (slå sammen og dele lydsignaler). Effekter inkludert i Reason er distortion (ødelegging av lyd, med en skurreeffekt), gjenklang, chorus (lydsignaler spilles flere ganger oppå hverandre med små variasjoner av lyden), vocoder og mastering-effekter. Combinator-enheten, som ble introdusert i Reason 3.0 gir brukere muligheten til å kombinere flere enheter i én. Reason inkluderer også en ReBirth-enhet, som tilkobler Reason til ReBirth, som er et program fra samme produsent som ikke utvikles videre.
Kvinesdal
Amerika-kontakt
Diakonissen Elizabeth Fedde (1855–1921) var fra Kvinesdal og startet på 1880-tallet flere sykehus i USA.
Bygdebøkene
Bygdebøkene er skrevet av Ånen Årli (1902 - 1982) og består av 3 bøker. De forteller om gårdene på kvinesdal og går langt tilbake når det gjelder slektsgranskning. Ånen Årli kom selv fra gården Årli i Kvinesdal.
Reason
Generelt
Det som gjør at Reasons brukergrensesnitt skiller seg ut er at man kan snu racket og se enhetene fra baksiden. Her kan brukeren koble kabler og bestemme hvordan lydsignalene skal gå (routing). Om man ikke bruker baksiden av racket, vil Reason koble instrumentene sammen automatisk.
I motsetning til mange andre lydprogrammer kan ikke Reason spille inn lyd eller utvides med tredjeparts-plugins. Noen brukere er ikke fornøyd med disse begrensningene, andre mener at det ikke er noe problem i og med at Reason kan kobles opp mot andre programmer via ReWire.
En enklere versjon av Reason kjent som Reason Adapted er bonusprogramvare med annen musikkprogramvare slik som Pro Tools. I denne versjonen er det begrensninger på hvor mange enheter man kan bruke.
Mah-Rukh Ali
Mah-Rukh Ali (født 1982) er en norsk journalist, programleder og sakprosaforfatter. Hun var ansatt som nyhetsanker i TV 2 Nyhetene.
Ali er født og oppvokst i Oslo. Foreldrene er fra Pakistan der faren var featureredaktør i storavisen Mashriq i Karachi og senere journalist i NRK. Moren har mastergrader i filosofi og statsvitenskap. Som 14-åring skrev hun boka Den sure virkeligheten. Boka handler om å vokse opp som ung, muslimsk jente i Norge, om å føle seg norsk, men bli behandlet annerledes.
Ali har erfaring fra avis, radio og TV og startet karrieren som journalist i Aftenposten, deretter var hun i Dagbladet og Klassekampen. I 2003 begynte hun i NRK der hun arbeidet i program som Dagsnytt og Dagsrevyen. I 2005 ble hun sendt som reporter til det jordskjelvrammede Pakistan, og ble deretter første nyhetsanker med minoritetsbakgrunn på norsk, riksdekkende fjernsyn. Høsten 2006 gikk hun til TV 2 og på nyåret ledet hun og Terje Svabø den første sendingen i den nyetablerte TV 2 Nyhetskanalen. Hun overtok som anker i TV 2-nyhetene i 2010. I 2016 sluttet hun i TV 2 etter å ha tatt sluttpakke som følge av TV 2s nedbemanningsfase. Hun ble deretter sjef i NRKs distriktskontor i Buskerud noen måneder før hun i 2017 begynte som kommunikasjonsjef i CARE Norge. I 2020 ble hun ansatt som seniorrådgiver i PR-byrået Nucleus.
Syng (film)
Syng er en amerikansk animasjonsfilm fra 2016 produsert av Illumination Entertainment. Filmen ble regissert av Garth Jennings, som også hadde skrevet manus. Filmen handler om dyr som deltar i en sangkonkurranse, og figurene i filmen får stemme av blant andre Matthew McConaughey, Reese Witherspoon, Seth MacFarlane, Scarlett Johansson, John C. Reilly, Taron Egerton og Tori Kelly.
Danielle Henderson
Danielle Henderson (født 29. januar 1979 i Commack i New York), amerikansk softballspiller som deltok i de olympiske leker 2000 i Sydney.
Syng (film)
Filmen inneholder mer enn 60 kjente sanger fremført av ulike kjente artister, samt den spesialskrevne sangen «Faith», fremført av Stevie Wonder og Ariana Grande. Filmen hadde kinopremiere 21. desember 2016 og har en totalomsetning på 297 millioner dollar.
Danielle Henderson
Henderson ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.
Syng (film)
Handling
Byen Calatonia er befolket av antropomorfe dyr. En koala som heter Buster Moon eier et teater som den bankansatte lamaen Judith truer med å slå konkurs. For å redde teateret sitt arrangerer Buster Moon en sangkonkurranse der vinneren skal få 1000 dollar. Imidlertid kommer Busters aldersstegne medarbeider Miss Crawly, som er en iguan, i skade for å skrive inn to ekstra nuller på alle flygebladene som skal promotere konkurransen. Et vindkast blåser flygebladene ut av et vindu før feilen har blitt oppdaget, og nyheten om konkurransen med 100 000 dollar i premie spres over hele byen.
En rekke dyr fra hele byen kommer for å delta på audition, og Buster Moon velger ut hvem som skal komme videre til selve konkurransen. Blant de utvalgte er Rosita, som er husmor og mor til 25 smågriser; pinnsvin et Ash, som liker punk-rock; gorilla en Johnny, som er sønn av gangster en Big Daddy; musen Mike, som er gatemusikant; de tre syngende og dansende froskene Ricki, Howie og Kai; kamel en Pete, som er operasanger; elefant en Meena, som har alvorlig sceneskrekk og derfor mislykkes totalt på audition. Kjæresten til Ash, som heter Lance, stiller også på audition, men kommer ikke videre til konkurransen.
Buster bestemmer at Rosita skal fremføre et dansenummer sammen med en gris som heter Gunter. Buster oppdager at flyvebladene utlyser en premie på 100 000 dollar – penger han ikke har – men han er fremdeles optimistisk. Hans gode venn sauen Eddie har en rik bestemor, den tidligere operasangeren og skuespilleren Nana Noodleman, og sammen oppsøker Buster og Eddie bestemoren for å be henne om hjelp. Hun er lite villig til å donere prispengene til teateret, men sier ja til en privat forhåndsvisning før hun bestemmer seg.
Johnnys far krever at sønnen skal stille som sjåfør for en fluktbil under et ran. Johnny sniker seg likevel til å overvære en av prøvene til sangkonkurransen, og på grunn av tett trafikk rekker han ikke å plukke opp ranerne til avtalt tid. Derfor blir faren og resten av gangstergjengen pågrepet av politiet. Mike er sikker på at han kommer til å vinne premien, og feirer på forhånd med å ta opp et stort banklån for å kjøpe en fancy bil. I tillegg jukser han i et kortspill med en gruppe bjørner. Dagen før Nana Noodleman skal se deltagerne opptre, blir det oppdaget at Buster ikke har muligheten til betale ut 100 000 dollar. Dette fører til en serie hendelser som kulminerer med at teateret kollapser, og banken gjør alvor av å slå Busters teater konkurs. Gjennom en kombinasjon av tilfeldigheter, godt vennskap og gode musikalske evner får filmen likevel en lykkelig slutt.
Produksjon
I januar 2014 ble det sendt ut pressemelding om at Garth Jennings skulle skrive og regissere en animasjonsfilm for Universal Pictures og Illumination Entertainment som omhandlet «mot, konkurranse og sangstemme». Filmen skulle opprinnelig ha tittelen Lunch, men ble senere omdøpt til Sing.
Den 14. januar 2014 inngikk produksjonsselskapet kontrakt med Matthew McConaughey om stemmen til hovedrollen. Chris Meledandri og Janet Healy produserte filmen. Den 17. juni 2015 ble det bekreftet at McConaugheys rollefigur het Buster og at John C. Reilly skulle ha stemmen til Eddie, en svart sau som var Busters beste venn. I november 2015 ble det kunngjort at Reese Witherspoon, Seth MacFarlane, Scarlett Johansson, Tori Kelly og Taron Egerton også skulle medvirke i filmproduksjonen.
Musikk
Filmens soundtrack ble utgitt 21. desember 2016.
Bruce Nauman
Bruce Nauman (født 6. desember 1941) er en amerikansk kunstner. Hans mangfoldige virksomhet spenner over et vidt felt ulike materialer og media, som skulptur, fotografi, neonlys, performance, tegning, video og tekst. Han blir ansett som en av de mest innflytelsesrike kunstnere i verden i dag, og hans intuitive, ironiske og ofte provokative arbeider har hatt stor påvirkning på yngre generasjoner kunstnere verden over. Naumans arbeider kjennetegnes av en utforskning av hvordan vi kommuniserer og språkets iboende problemer. Dette innebærer også en interesse for, og problematisering av, oppfatningen av kunstneren som en formidler og fortolker av det visuelle språket. Mye av Naumans produksjon tar utgangspunkt i absurde, humoristiske og ofte vulgære språkspill, for eksempel i form av blinkende neonskilt med budskapet Run From Fear / Fun From Rear, eller videoperformance-arbeidet Clown Torture, hvor en klovn fanges i en uendelig språklig repetisjon idet han skal fortelle en vits: «Pete and Repeat were sitting on a fence. Pete fell off; who was left? Repeat. Pete and Repeat were sitting on a fence osv...».
Nauman fremhever forfatteren Samuel Beckett og filosofen Ludwig Wittgenstein, såvel som de minimalistiske komponistene John Cage, La Monte Young og Philip Glass, og komponisten og performance-kunstneren Meredith Monk som viktige referanser for sitt arbeid.
Han ble tildelt Wolfprisen i 1993.
Emil Gauguin
Emil Émile «Don Emilio» Gauguin (født 31. august 1874 i Paris, Frankrike, død 18. januar 1955 i Englewood, Florida, USA) var en fransk/dansk/amerikansk (fransk statsborger) Cand.polyt., konstruksjonsingeniør og fotballspiller. Han var sønn av Paul Gauguin (1848-1903) og den danske Mette Sophie Gad (1850–1920), samt bror til Aline (1876-1897), Clovis (1879-1900), Jean (1881-1961) og Pola Gauguin (1883-1961).
Emil Gauguin ble 1880 sendt til Danmark, for å oppdras hos hans mors venninne Fanny Wiehe (1845-1908) enke etter skuespilleren Johan Wiehe (1830-1877), resten av familien Gauguin flyttet til København 1884. Emil Gauguin gikk først i Schneekloths Skole, og deretter, fra 1886 gikk på Sorø Akademi, her tok han studenteksamen 1893. Han var målmann på Akademisk Boldklubs lag som vant datidens viktigste danske turnering, Fodboldturneringene i 1893-94, 1894-95 og 1895-96. Han gikk noen år på Polyteknisk Læreanstalt, tok i 1897 første del av ingeniøreksamen, brøt så av og utvandret i juni 1900 til Bogotá i Colombia. hvor hans onkel, Marie Gauguin de Uribe (1847-1918) bodde. I Columbia var han opptatt med vei- og brobygning. Under et opphold i Danmark indgikk han 1908 ekteskap med Olga von Hedemann (1882-1967) som fulgte ham ut til Columbia og 1916 til USA, men hun og deres felles barn reiste alene til Danmark i 1919. I USA arbeidedet Emil Gauguin som maskiningeniør for et lite mekanisk verksted i Philadelphia. Ved utgangen av 1936 reiste han tilbake til Danmark og ble skilt fra sin hustru. Etter to måneder vendte han tilbake til USA og i 1940 giftet han seg med Priscilla Buntin (1896-1966) i Philadelphia. I 1950 trakk de seg tilbake og flytte tit Florida, hvor han tilbragte de siste fem år av sitt liv. Han døde av lungebetennelse og er sammen med sin andre hustru begravet på Lemon Bay Historical Cemetery i Florida.
VM i landeveissykling 2022 – Mennenes fellesstart (U23)
VM i landeveissykling 2022 – Menn U23 fellesstart ble arrangert 23. september 2022 i Wollongong i Australia.
Chalcidider
Chalcidider eller chalcidoide vepser (Chalcidoidea) hører til ordenen vepser. Gruppen regnes som parasittveps, selv om noen arter er plantespisere og ikke parasitter.
Chalcidider er en av de mest artsrike gruppene av vepser og består av omtrent 22 000 kjente arter. Det er antatt at artstallet er mye høyere, et sted mellom 60 000 og 500 000 arter. Særlig i tropiske områder er det mange uoppdagede arter.
En interessant gruppe er fikenvepsene, som spiller en viktig rolle i bestøvningen av fiken.
Utseende
Chalcidoide vepser er svært små vepser, mange av artene er knapt en millimeter lange. Fargene varierer mye, men de fleste er mørke på farge og ofte metallisk farget i grønt eller blått.
er små, har mørk farve, ofte metallisk blå eller grønne. De kjennes også på at vingene er redusert.
Vingene er klare eller svakt røykfarget og karakteristiske for de chalcidoide vepsene. Vingemerket er lite og bare enkelte årer i framkant av vingen er tydelig. Resten av vingen er uten et markert årenett, men har små korte hår på oversiden.
Levevis
Noen få arter er planteetere, og larvene ernærer seg på innsiden av frø, stengler og galler.
Disse vepsene fins nesten overalt, og særlig på blomster og plantemateriale, skjønt de ofte blir oversett på grunn av sin lille størrelse.
Chalcidoide vepser tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens  indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) vepsen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Nyttige insekter
De har en viktig betydning i økosystemer, som kanskje ikke forstås fullt ut.
Mosambikbeltet
Mosambikbeltet er et trolig mer enn 750 millioner år gammelt kraton (grunnfjellsskjold) i det sørøstlige Afrika, hovedsakelig i Mosambik. Det er fra nyere proterozoikum, og dermed yngre enn de midt-proterozoiske kratonene i Sørlige Afrika og Sør-Amerika som ble dannet for 1,0–2,5 milliarder år siden.
Chalcidider
Systematisk inndeling
Systematikken for gruppen Chalcidider (Calcaoidea) er ennå ikke avklart og endringer kan derfor skje.
Mosambikbeltet
Det kolliderte først med masser i dagens Kenya for 800–750 millioner år siden, og dette skapte et sterkt strukturert kraton som ble tykkere og delvis omdannet ned til stor dybde. De vestre delene av Mosambikkbeltet består delvis av amfibolittisk gneis som stammer fra Tanzaniaskjoldet i nord. I øst har Mosambikkbeltet 841–632 millioner år gamle bergarter med preg av platebue-magnetisme.
Chalcidider
Systematisk inndeling
I tradisjonell systematikk har de chalcidoide vepsene blitt delt inn i disse familiegruppene.
Mosambikbeltet
Den neste, store kollisjonen mellom Vest-Gondwana og Øst-Gondwana som skapte superkontinentet Gondwana for 580–570 millioner år siden, løp langs den senere Vest-Pokot-sprekken og skapte interne deformeringer av grunnfjellsplaten, særlig i nord-sør-gående granitt-formasjoner mer enn 100 km øst for Vest Pokot-linjen. For Mosambikbeltets del virker det som om kollisjonshendelsene startet lokalt allerede før den store Gondwana-kollisjonen for omkring 570 millioner år siden. Muligens ble de østlige massene på denne tiden foldet over de vestlige.
Mosambikbeltet er en integrert del av det store østafrikanske orogenet som strekker seg langs hele østsiden av Afrika. Det er likevel ikke forbundet med det mye eldre Kalahariskjoldet i vest. Mosambikbeltet har et areal på trolig mer enn 250 000 km2, og utgjør en betydelig del av Mosambik.
Poul Ruders
Poul Ruders (født 27. mars 1949 i Ringsted) er en dansk komponist.
Poul Ruders er utdannet organist, men som komponist hovedsakelig selvlært. Han har oppnådd stor berømmelse i utlandet, ikke minst for sine orkesterverker. Operaen Tjenerindens fortælling blev en stor suksess både i Danmark og i utlandet. Hans opera Proces Kafka hadde premiere i mars 2005 i Operaen på Holmen og Dancer in the Dark, bygget på filmen med samme navn, i 2010.
Poul Ruders har komponert fire symfonier. Den fjerde symfoni An organ symphony (Dansk: En orgelsymfoni), med en fremtredende stemme for orgel, er et international bestillingsverk bestilt av Dallas Symphony Orchestra i samarbeid med Odense Symfoniorkester og City of Birmingham Symphony Orchestra. Verdenspremieren fant sted i Dallas, Texas, den 20. januar 2011
Liste over kulturminner i Øksnes
Liste over kulturminner i Øksnes er en oversikt over fredede og/eller bevaringsverdige bygninger og elementer i Øksnes. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Ei god stund – Med tekster av Kjartan Fløgstad
Ei god stund – Med tekster av Kjartan Fløgstad er et musikkalbum med Vestlandsfanden, utgitt i 1996.
I drømmens land
I drømmens land er det 4. studioalbumet til Anita Hegerland som ble gitt ut i 1972.
Sporliste
Side 2:
Pago del Vallo di Lauro
Pago del Vallo di Lauro er en liten og gammel italiensk by med 1,798 innbyggere (2018) i provinsen Avellino i regionen Campania i Italia.
Langen (Bamble)
Langen er en innsjø i kommunene Skien og Bamble i Telemark. Den er en del av Herrevassdraget. Vannet har en rekke mindre tilløp, og har utløp mot øst via Flåte, Mevann og Hellestveitvann til Gyteelva og Herreelva og videre ut i Frierfjorden.
Offenburg
Offenburg er en by vest i Baden-Württemberg i Tyskland, om lag 20 kilometer sørøst for franske Strasbourg. Den er hovedsete i landkretsen Ortenaukreis. I 2007 hadde byen 58,994 innbyggere.
Offenburg ligger nær Rhinen mellom Karlsruhe og Freiburg, ved munningen av elvedalen Kinzig. Kinzig renner ut av Schwarzwald og møter Rhinen nær Kehl.
Guro Raastad
Guro Kristine Raastad (født 17. mars 1976) er en tidligere norsk fotballspiller som representerte Asker. Hun har ett cupmesterskap (2000) med Asker.
All the Way
All the Way er et musikkalbum med Anita Hegerland, utgitt i 1983.
Orune
Orune (sardisk: Urùne, Orùne) er en italiensk kommune i provinsen Nuoro i regionen Sardinia. Den har 2 353 innbyggere og ligger rundt 745 meter over havet.
Le Barboux
Le Barboux er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Morteau som tilhører arrondissementet Pontarlier.
Musikk på loftet
Musikk på loftet (også kjent som En dukkedrøm) er en norsk animert kortfilm fra 1950. Den var den første norske fargefilm (Gevacolor) i kinoformatet 35mm, og varer i nesten 19 minutter. Manuskriptforfatter, sjeffotograf og regissør var Ivo Caprino. Figurene var laget av Ingse Gude Caprino. Musikken var komponert av Gunnar Sønstevold.
Handling
Filmen handler om Lars og Lotte som er barna til en musikkhandler. Faren vil at de skal lære å spille, men istedenfor å spille på instrumentene ødelegger de dem. En natt kommer Ole Lukkøye, og han lar dem drømme om at de går opp på loftet der de gamle instrumentene til faren står. Instrumentene våkner til liv og spiller mange melodier. Etter det vil ikke Lars og Lotte lenger ødelegge instrumentene og begynner selv å spille.
Todeling av filmen
Filmen ble for lang, og Caprino delte den derfor opp i to separate og mindre offisielle sekvenser med eksklusive klipp. Den første delen het selvfølgelig Musikk på loftet, mens den andre het En dukkedrøm. Senere ble filmen utgitt på DVD i sin opprinnelige versjon, uten oppdeling.
Simen Brekkhus
Simen Brekkhus (født 6. mai 1997) er en norsk fotballspiller som spiller for den norske klubben Fana Fotball.
Simen har spilt A-lagskampar for Sogndal, og er fast inventar ved andrelaget.
Arkitekturåret 1625
Arkitekturåret 1625 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1625.
Dødsfall
…
Arthur Cook
Arthur Edwin «Art» Cook (født 19. mars 1928 i Washington, D.C., død 21. februar 2021) var en amerikansk skytter som deltok i de olympiske leker 1948 i London. Cook ble olympisk mester i skyting under Sommer-OL 1948 i London. Han vant skytekonkurransen 50 meter rifle liggende med 599 poeng foran sin landsmann Walter Tomsen (599) og svenske Jonas Jonsson med 597 poeng.
Internationales Congress Centrum Berlin
Internationales Congress Centrum Berlin (ICC Berlin) var et av de største kongressentra i verden og ligger i orsteilen Westend i Berlins bydel Charlottenburg-Wilmersdorf. Bygningen er 320 meter lang, 80 meter bred og 40 meter høy, og ble oppført av arkitektene Ralf Schüler og Ursulina Schüler-Witte og åpnet 2. april 1979. Senteret ble stengt i 2014.
Liga Dominicana de Fútbol
Liga Dominicana de Fútbol er den øverste ligaen i fotball i Den dominikanske republikk.
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Huldt & Lillevik
Huldt & Lillevik er et av de mest brukte lønnssystemene i Norge, og leveres av Visma AS.
Anisorrhina (Melinesthes) touroulti
Anisorrhina (Melinesthes) touroulti er en bille som hører til gruppen gullbasser (Cetoniinae) i gruppen skarabider (Scarabaeoidea).
Huldt & Lillevik
Huldt & Lillevik ble startet i 1981 av svenske Lars Gustav Huldt og norske Eivind Kristian Lillevik. Firmaet ble etablert på Lillestrøm, men etablerte seg etterhvert på Karl Johans gate i Oslo. 1997 ble selskapet, sammen med supportsenteret aas data a.s på Gran, solgt til finske Tieto, som senere ble fusjonert med svenske Enator til TietoEnator. I 2005 ble HR-delen av TietoEnator etablert som selskapet Personec, og i 2007 ble Personec fusjonert med Tradimus, og fikk navnet Aditro. Aditro er eid av private equity-selskapet Nordic Capital. Aditros hovedkontor ligger i Sundbyberg utenfor Stockholm. Aditro i Norge hadde en omsetning på i overkant av 200 millioner kroner i 2011.
Huldt & Lillevik er i dag den største leverandøren av PC-baserte lønnssystemer i Norge. Huldt & Lillevik er primært rettet mot små og mellomstore bedrifter og regnskapskontorer og håndterer firma med fra 1-2000 ansatte. Selskapet har blitt markedsført under slagordet «Enkelt og trygt», og systemet har fokus på å effektivisere brukerens hverdag kan integreres mot de fleste økonomi og ERP-systemer som er på markedet i Norge. Systemet inneholder også en fraværs- og personalmodul og er også integrert med Aditros juridiske oppslagsverk «Juridisk Atlas», som dekker tema innen lønn og personal.
Anisorrhina (Melinesthes) touroulti
Levevis
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.
Huldt & Lillevik
Huldt & Lillevik systemer består av Huldt & Lillevik Lønn 5.0, Huldt & Lillevik Ansattportal, Huldt & Lillevik Oppfølging og Huldt & Lillevik Reise.
Huldt & Lillevik ble kjøpt opp av Visma i 2015.
Anisorrhina (Melinesthes) touroulti
Utbredelse
Arten er kjent fra Zambia.
Oschiri
Oschiri (sardisk: Óschiri, Óscari) er en italiensk kommune i provinsen Sassari i regionen Sardinia. Den hadde 3 293 innbyggere i 2016. Oschiri ligger rundt 202 meter over havet.
Viersen
Viersen er en by i Tyskland i delstaten Nordrhein-Westfalen med rundt 75 900 innbyggere. Byen ligger omtrent 8 km nordvest for Mönchengladbach, 15 km sørvest for Krefeld og 20 km øst for Venlo. Viersen består av tre tidligere selvstendige byer: Süchteln, Dülken og Viersen.